*Н.Ч. „ Пробуда-1910”с. Алеково, ул.” Алеко Константинов”- №45,*

*Общ. Алфатар, Обл. Силистрa еmail:alekovoprobuda1910@abv.bg*

***Годишен отчет***

***За дейността на НЧ „ Пробуда-1910” – 2020 година***

Докладът за дейността на НЧ „ Пробуда-1910”, с. Алеково, отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от ЗНЧ, културния календар, реализираните проекти и внесените отчети за дейността му през 2020г.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, където малките българчета научават от своите баби и дядовци за бита , културата, прекрасните песни и танци, живите български шевици, завинаги остава в сърцата им огънчето на българщината.

Отчетният период обхваща - Януари- декември 2020г.

Един отрязък от дванадесет месеца, в които работихме заедно.

Дейността на читалището е съпричастна с целия обществен и културен живот. Читалището е отворено за цялата местна общност и въздейства върху духа и нравствеността, обединява всички, които желаят да се докоснат до новите достижения на културата. Тук е мястото, където деца и възрастни изучават културно- историческото наследство на родния край, занимават се с творчество и ползват информационни услуги.

За нас винаги е било важно да надграждаме, защото освен хранилище на местния бит и култура, читалището е и иновативна организация, която се развива идва от епохата на Възраждането и отива в бъдещето.

И през 2020г. нашите

**ОСНОВНИ ЦЕЛИ БЯХА:**

* Съхраняване, укрепване на българските традиции;
* Обогатяване на културният живот;
* Развитие на библиотечна дейност;
* Превръщане на читалището в информационен център;
* Съхраняване на народните обичаи и традиции;
* Развитие и подпомагане на любителското художествено творчество;
* Работа по проекти;
* Партниране с местното самоуправление за развитието на културните прояви;

**ПРИОРИТЕТНИ ЗАДАЧИ**

* Уреждане и поддържане на общодостъпни библиотеки;
* Работа в курсове, кръжоци, формации, концерти, фестивали и младежки дейности;
* Предоставяне на компютърни и интернет услуги по Програма” Глобални библиотеки – България”;
* Кандидатстване, разработване и реализиране на проекти;

Основна роля в читалището е библиотечно- информационната дейност. Поддържане и обогатяване на библиотечният фонд с нови издания. Библиотечният фонд на читалищната библиотека към днешна дата наброява 9701 тома, брой набавяни книги 217 от дарения. През лятната ваканция с децата организираме „ библиотека на открито”.Във фоайето на читалището се провеждат изложби, информационни – витрини на автори.

За 2020г. посещенията в библиотеката са 3154, заети библиотечни единици са 2346.

Много активно се използва и компютърната техника в читалището, като потребителите за годината бяха 148 от всички регистрирани читатели на библиотеката, а посещенията през годината за ползване на компютрите са 346. Читалището ни е жива връзка на населението и подрастващите с нематериалното културно наследство.

С многообразието на традициите се осъществява живата връзка на поколения и родове с миналото и естествен мост към бъдещето.

През 2020г. читалището няма изяви на сцени, поради създалата се епидемична обстановка – COVID – 19. Но въпреки създалата се обстановка,с противоепидемични условия все пак участвахме в общинските празници, за което и на това бяхме щастливи, че сме допринесли нещо и с нашият творчески труд! Богат е културният календар на читалището ни.Много празници, които организираме по местния, общинския и национален културен календар.

Като тръгваме от Йорданов ден, Бабин ден, Първи март, Трети март, Празника на жената, 24-ти май, събор в Алеково „ с песните на Дим. Кунева”, Тодоров ден- /Конни състезания/- Тодоров ден, също така и Общинският събор „ Алфатарски багри”.

**ХУДОЖЕСТВЕНО – ЛЮБИТЕЛСКО ТВОРЧЕСТВО:**

През 2020г. работиха следните групи и кръжоци:

* ЖПГ „ Сладкопойна чучулига”; ГСГП „ нежни чувства”; МПГ „ Дим. Кунева”; СПГ „ Дим. Кунева”- с муз. р-л Светлин Марков
* Кръжок – „ Млад приятел на книгата и компютъра”
* Кръжок – „ Изобразително изкуство”
* Кръжок „ Художествено слово”

-Кръжок „ Всичко знам и мога”

Работим в екипи се стараем с читалищното настоятелство да вземаме правилни решения, покани ,подготвяне на обяви за предстоящи събития.

Председателя и Секретаря сме взимали участия в обучения и семинари, също така и работни срещи организирани от РЕКИЦ Силистра.Имаме три субсидирани бройки. Можем да бъдем полезни, да бъдем силни само когато сме заедно и се обединим, защото културата не познава граници.

Този годишен отчет за дейността на НЧ „ Пробуда-1910” с. Алеково-за 2020г. е одобрен от Читалищното Настоятелство.- Протокол - №125, 09.11.2020г.

Изготвил: Нели Иванова Председател : Иван Захариев